2013.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu”**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18.panta 10.punktu

Izdarīt Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu” (Latvijas Vēstnesis, 2010, 59., 166.nr.; 2011, 167.nr.; 2012, 161.nr.; 2013, 162., 244.nr.) šādus grozījumus:

1. Izteikt 2.punktu šādā redakcijā:

„2. Atbalsts tiek piešķirts saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1407/2013)**, vai Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (ES Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013), vai Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (ES Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. 717/2014) attiecībā uz valsts atbalsta saņēmējiem, kas darbojas zvejniecības un akvakultūras nozarē saskaņā ar Eiropas Parlamenta un Padomes 2013. gada 11. decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr.1224/2009 un atceļ Padomes Regulu (EK) Nr. 104/2000 (ES Oficiālais Vēstnesis, 2013. gada 28. decembris, Nr. L 354) (turpmāk – Komisijas regula Nr. 1379/2013)**.”;

2. Izteikt 9.punktu šādā redakcijā:

„ 9. Sīkie (mikro), mazie un vidējie komersanti ir komersanti, kas atbilst **Komisijas 2014. gada 17. jūnija Regulai (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr.651/2014)** 1. pielikumā noteiktajai definīcijai.”’

3. Izteikt 10.punktu šādā redakcijā:

„10. Lielie komersanti ir komersanti, kas atbilst Komisijas regulas Nr. 651/2014 2. panta 24. punktā noteiktajai definīcijai.”;

4. Papildināt noteikumus ar 10.1 punktu šādā redakcijā:

“10.1 Viens vienots uzņēmums ir tāds uzņēmums, kas atbilst Komisijas regulas Nr. 1407/2013 2. panta 2. punktā**, Komisijas regulas Nr. 1408/2013 2. panta 2. punktā vai Komisijas regulas Nr. 717/2014 2. panta 2. punktā** minētajiem kritērijiem.”;

5. Izteikt **13.3.un** 13.4. apakšpunktu šādā redakcijā

“**13.3. partneri un projekta iesniedzējs saņēmis vai paredz saņemt finansējumu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem, tai skaitā aktivitātes ietvaros sniegto finansējumu projektiem neapvieno ar citu finansējuma programmu vai individuālo finansējuma projektu ietvaros sniegto finansējumu vai *de minimis* atbalstu, izņemot šajā pantā noteiktos gadījumus. Atbalstu, kas tiek sniegts šo noteikumu ietvaros, var apvienot ar atbalstu, kas tiek sniegts saskaņā ar Komisijas regulas Nr. 651/2014 21., 22. un 23. pantu un kura izmaksas nav nosakāmas, ar nosacījumu, ka netiek pārsniegta pieļaujamā kopējā finansējuma summa vai intensitāte, kas noteikta šajos noteikumos;**

13.4. partneriem un projekta iesniedzējiem, kas pretendē uz atbalsta saņemšanu saskaņā ar Komisijas regulu Nr.1407/2013**, Komisijas regulu Nr. 1408/2013 vai Komisijas regulu Nr. 717/2014**, ir novērojamas grūtībās nonākuša komersanta pazīmes saskaņā ar Komisijas regulas Nr.651/2014 2.panta 18.punktu;”

6. Svītrot 13.4.1 apakšpunktu.

7. Izteikt 13.6.apakšpunktu šādā redakcijā:

“13.6. uz projekta iesniedzēju un partneri attiecas līdzekļu atgūšanas rīkojums, kas minēts Komisijas regulas Nr. 651/2014 1. panta 4. punkta "a" apakšpunktā.”

8. Izteikt 16.1.apakšpunktu šādā redakcijā:

“16.1. saimnieciskās darbības veicēju partnerībā organizētām vispārējām apmācībām. Projekta ietvaros var apmācīt gan projekta iesniedzēja (izņemot biedrību, kas ir Latvijas darba devēju organizāciju apvienība, kurai deleģētas tiesības darboties nacionālā līmenī) nodarbinātās personas, gan partneru nodarbinātās personas;”

9. Izteikt 36.punktu šādā redakcijā:

“36. Finansējuma intensitāti palielina par 10 procentpunktiem, ja visas apmācībās iesaistītās personas ir strādājošas personas ar invaliditāti vai nelabvēlīgākā situācijā esoši darba ņēmēji saskaņā ar Komisijas regulas Nr.651/2014 2.panta 3. un 4.punktu. Maksimālā atbalsta intensitāte ir 80%. Finansējuma intensitāti nevar palielināt attiecībā uz šo noteikumu 26.1.1 apakšpunktā minētajām izmaksām.”

10. **Svītrot** 37.**un 38**.punktu.

**11. Svītrot 40.punktu.**

**12. Papildināt noteikumus ar 69.1 apakšpunktu šādā redakcijā:**

**“69.1 Komercdarbības atbalsts, kas piešķirts saskaņā ar Komisijas regulu Nr.1407/2013, Komisijas regulu Nr.1408/2013 vai Komisijas regulu Nr.717/2014, var tikt piešķirts līdz izdevumu attiecināmības termiņam, tas ir, līdz 2015.gada 31.decembrim, vienlaikus ievērojot normatīvajā aktā par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu paredzētos projekta īstenošanas termiņa pagarināšanas nosacījumus.”**

**13. Papildināt noteikumus ar 74.1, 74.2 un 74.3 apakšpunktu šādā redakcijā:**

**“74.1 Ja atbalstu piešķir saskaņā ar Komisijas regulu Nr.1407/2013 un partneris vai projekta iesniedzējs darbojas gan nozarēs, kas saskaņā ar Komisijas regulas Nr.1407/2013 1.panta 1.punktu ir izslēgtas no Komisijas regulas Nr.1407/2013 darbības jomas, gan nozarēs, kas nav izslēgtas no Komisijas regulas Nr.1407/2013 darbības jomas, tad, atbilstoši Komisijas regulas Nr.1407/2013 1.panta 2.punktā norādītajam, nepieciešams nodrošināt, lai nozares, kuras ir izslēgtas no Komisijas regulas Nr.1407/2013 darbības jomas, negūst labumu no *de minimis* atbalsta, kas piešķirts saskaņā ar Komisijas regulu Nr.1407/2013.**

**74.2 Ja atbalstu piešķir saskaņā ar Komisijas regulu Nr.1408/2013 un partneris vai projekta iesniedzējs darbojas gan nozarēs, kas saskaņā ar Komisijas regulas Nr.1408/2013 1.panta 1.punktu ir izslēgtas no Komisijas regulas Nr.1408/2013 darbības jomas, gan nozarēs, kas nav izslēgtas no Komisijas regulas Nr.1408/2013 darbības jomas, tad, atbilstoši Komisijas regulas Nr.1408/2013 1.panta 2.un 3.punktā norādītajam, nepieciešams nodrošināt, lai nozares, kuras ir izslēgtas no Komisijas regulas Nr.1408/2013 darbības jomas, negūst labumu no *de minimis* atbalsta, kas piešķirts saskaņā ar Komisijas regulu Nr.1408/2013.**

**74.3 Ja atbalstu piešķir saskaņā ar Komisijas regulu Nr.717/2014 un partneris vai projekta iesniedzējs darbojas gan nozarēs, kas saskaņā ar Komisijas regulas Nr.717/2014 1.panta 1.punktu ir izslēgtas no Komisijas regulas Nr.717/2014 darbības jomas, gan nozarēs, kas nav izslēgtas no Komisijas regulas Nr.717/2014 darbības jomas, tad, atbilstoši Komisijas regulas Nr.717/2014 1.panta 2.un 3.punktā norādītajam, nepieciešams nodrošināt, lai nozares, kuras ir izslēgtas no Komisijas regulas Nr.717/2014 darbības jomas, negūst labumu no *de minimis* atbalsta, kas piešķirts saskaņā ar Komisijas regulu Nr.717/2014.”**

14. Izteikt 76.1, 76.2 un 76.3 punktu šādā redakcijā:

“76.1 Ja finansējums tiek piešķirts šo noteikumu 2.punkta kārtībā, partneris iesniedz finansējuma saņēmējam *de minimis* atbalsta uzskaites veidlapu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem (ja attiecināms).

76.2 Finansējuma saņēmējs pārbauda, vai netiks palielināts kopējais *de minimis* atbalsta apjoms, ko partneris ir saņēmis attiecīgajā fiskālajā gadā, kā arī iepriekšējos divos fiskālajos gados, līdz līmenim, kas pārsniedz Komisijas regulas Nr.1407/2013 3.panta 2.punktā **vai Komisijas regulas Nr.1408/2013 3.panta 2.punktā (valsts atbalsta saņēmējiem, kuri nodarbojas ar lauksaimniecības produktu primāro ražošanu), vai Komisijas regulas Nr.717/2014 3.panta 2.punktā (valsts atbalsta saņēmējiem, kuri darbojas zvejniecības un akvakultūras nozarē saskaņā ar Komisijas regulu Nr. 1379/2013)** noteikto maksimālo apmēru (ja attiecināms). Ja finansējuma saņēmējs konstatē, ka partnera saņemtais *de minimis* atbalsta apjoms var pārsniegt Komisijas regulas Nr. 1407/2013 3.panta 2.punktā **vai Komisijas regulas Nr.1408/2013 3.panta 2.punktā (valsts atbalsta saņēmējiem, kuri nodarbojas ar lauksaimniecības produktu primāro ražošanu), vai Komisijas regulas Nr.717/2014 3.panta 2.punktā (valsts atbalsta saņēmējiem, kuri darbojas zvejniecības un akvakultūras nozarē saskaņā ar Komisijas regulu Nr. 1379/2013)** noteikto maksimālo apmēru, finansējums **attiecīgā partnera apmācībām** tiek piešķirts **tādā apmērā, lai saņemtais *de minimis* atbalsta apjoms nepārsniegtu noteikto maksimālo apmēru**.

76.3  *De minimis* atbalstu piešķir, ievērojot Komisijas regulas Nr. 1407/2013 1.panta 1.punktā**, Komisijas regulas Nr. 1408/2013 1.panta 1.punktā un Komisijas regulu Nr. 717/2014 1.panta 1.punktā** minētos darbības jomu ierobežojumus.”

**15. Papildināt noteikumus ar 92.1 apakšpunktu šādā redakcijā:**

**“92.1 Finansējuma saņēmējs nodrošina detalizētu informācijas un pamatojošo dokumentiem par komercdarbības atbalsta pasākumu uzglabāšanu 10 fiskālos gadus, sākot no dienas, kurā saskaņā ar šo noteikumu nosacījumiem ir piešķirts pēdējais individuālais atbalsts.”**

**16. Papildināt noteikumus ar 99.punktu šādā redakcijā:**

**“99. Šo noteikumu 2.punktā noteiktie nosacījumi ir piemērojami attiecībā uz:**

**99.1. šo noteikumu 16.1.apakšpunktā noteiktajām darbībām sākot ar 2015.gada 1.janvāri;**

**99.2. šo noteikumu 16.2.apakšpunktā noteiktajām darbībām sākot ar 2014.gada 1.jūliju.”**

17. Izteikt 2. pielikuma 1.3.9.apakšpunktu šādā redakcijā:

“1.3.9. **Partnera atbilstība sīkā, mazā, vidējā vai lielā komersanta statusam** (saskaņā ar Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr.651/2014) 1.pielikumā doto definīciju) (lūdzam atzīmēt atbilstošo) (neaizpilda, ja partneris ir biedrība):

|  |  |
| --- | --- |
|  | Sīkais, mazais komersants |
|  | Vidējais komersants |
|  | Lielais komersants |

”

18. Izteikt 2. pielikuma 1.3.11.apakšpunktu šādā redakcijā:

“**1.3.11. Grūtībās nonākuši komersanti** (grūtībās nonācis komersants ir komersants, kuram ir novērojamas grūtībās nonākuša komersanta pazīmes saskaņā ar Komisijas regulas Nr.651/2014 2.panta 18.punktu) (lūdzam atzīmēt atbilstošo):

|  |  |
| --- | --- |
|  | Ir novērojamas grūtībās nonākuša komersanta pazīmes saskaņā ar Komisijas regulas Nr.651/2014 2.panta 18.punktu |
|  | Nav novērojamas grūtībās nonākuša komersanta pazīmes saskaņā ar Komisijas regulas Nr.651/2014 2.panta 18.punktu |

”

19. Izteikt 2. pielikuma 1.4.9.apakšpunktu šādā redakcijā:

“1.4.9. **Partnera atbilstība sīkā, mazā, vidējā vai lielā komersanta statusam** (saskaņā ar Komisijas regulas Nr.651/2014 1.pielikumā doto definīciju) (lūdzam atzīmēt atbilstošo) (neaizpilda, ja partneris ir biedrība):

|  |  |
| --- | --- |
|  | Sīkais, mazais komersants |
|  | Vidējais komersants |
|  | Lielais komersants |

”

20. Izteikt 2. pielikuma 1.4.11.apakšpunktu šādā redakcijā:

“**1.4.11. Grūtībās nonākuši komersanti** (grūtībās nonācis komersants ir komersants, kuram ir novērojamas grūtībās nonākuša komersanta pazīmes saskaņā ar Komisijas regulas Nr.651/2014 2.panta 18.punktu) (lūdzam atzīmēt atbilstošo):

|  |  |
| --- | --- |
|  | Ir novērojamas grūtībās nonākuša komersanta pazīmes saskaņā ar Komisijas regulas Nr.651/2014 2.panta 18.punktu |
|  | Nav novērojamas grūtībās nonākuša komersanta pazīmes saskaņā ar Komisijas regulas Nr.651/2014 2.panta 18.punktu |

”

21. Aizstāt 2. pielikuma 3.6.apakšpunktu vārdus un skaitļus “Komisijas Regulas Nr. 800/2008 2.pantā” ar vārdiem un skaitļiem “Komisijas regulas Nr.651/2014 2.panta 3.un 4. punktā.”.

22. Izteikt 2. pielikuma 7.1.6.un 7.1.7.apakšpunktu šādā redakcijā:

“7.1.6. partneri (saimnieciskās darbības veicēji) neatbilst grūtībās nonākuša komersanta statusam. Grūtībās nonācis komersants ir komersants, kuram ir novērojamas grūtībās nonākuša komersanta pazīmes saskaņā ar Komisijas regulas Nr.651/2014 2.panta 18.punktu;

7.1.7. projekta iesniedzējs un partneri neattiecas līdzekļu atgūšanas rīkojums, kas minēts Komisijas regulas Nr. 651/2014 1. panta 4. punkta "a" apakšpunktā;”.

Ministru prezidents L.Straujuma

Ekonomikas ministres pienākumu izpildītājs,

labklājības ministrs U.Augulis

Iesniedzējs:

Ekonomikas ministres pienākumu izpildītājs,

labklājības ministrs U.Augulis

Vīza:

Valsts sekretārs R.Beinarovičs

16.11.2015 17:16

1674

Gatis Silovs

67013209, Gatis.Silovs@em.gov.lv